24PES-352

Unión del Pueblo Navarro talde parlamentarioari atxikitako foru parlamentari Raquel Garbayo Berdonces andreak 11-24/PES-00352 galdera egin du, idatziz erantzun dakion. Hona Nafarroako Gobernuko Eskubide Sozialetako, Ekonomia Sozialeko eta Enpleguko kontseilariak ematen dion informazioa:

Galdera horri dagokionez, departamentu honetan ez da jakin inolako jarduketarik egon denik familia horrekin lotuta, ez baitzen eta ez baita jakinarazi adingabeen babesgabetasuneko nahiz arriskuko egoerarik; beraz, ez da familiaren egoeraren baloraziorik egin.

Bestalde, adierazi behar da ezen, gizarte bazterketako arriskuan nahiz egoeran daudenen berehalako arreta eta harrera toki erakundeen ardura direla, Toki Araubidearen Oinarrien Legearen 26. artikuluak xedatzen duenez; horrenbestez, kasu zehatz horrekin lotuta eskuratu nahi den beste edozein informazio osagarri Iruñeko Udalari eskatu beharko zaio, hura baita zerbitzuaren titularra.

Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko irailaren 25ean

Eskubide Sozialetako, Ekonomia Sozialeko eta Enpleguko kontseilaria: María Carmen Maeztu Villafranca